Andrea Džoja Kuka
Andrea Džoja "Ei Džei" Kuka (angļu: Andrea Joy "A.J." Cook; dzimusi 1978. gada 22. jūlijā) ir kanādiešu aktrise. Pazīstama ar FIB speciālās aģentes Dženiferes "Džei Džei" Džero lomu CBS seriālā "Noziedzīgie prāti". Seriālā viņas dēlu lomu attēlo aktrises īstie dēli. Tāpat ir tēlojusi tādās filmās kā "Jaunavu pašnāvības" (The Virgin Suicides, 1999), Out Cold (2001) un "Ceļa gals 2" (Final Destination 2, 2003).